“Hy het gisteroggend (eergisteroggend) na die vrou gaan soek toe sy nie vir ontbyt opgedaag het nie.
“Ons vermoed dat sy verwurg is, maar ’n nadoodse ondersoek (wat vandag gedoen word) sal die oorsaak van haar dood bevestig,” het Jafta gesê.
Mnr. Du Toit het drie skote op een geskiet, maar niemand getref nie. “Ek gee die polisie die skuld vir dié inbraak. Hier is elke aand inbrake in die dorp en hulle doen niks,” het ’n ontstoke mnr. Du Toit gesê.
Hy het gesê niemand het die telefoon by die polisiekantoor beantwoord nie. “Een van die bure wat die skote gehoor het, het die polisielede gaan haal.
“Toe hulle hier aankom, sê hulle vir ons die telefone by die stasie werk nie want daar word aangebou.”
Beeld het in September berig oor die gru-verkragting op Du Toit. Sy het daarop aangedring om geïdentifiseer te word omdat sy “wil hê mense moet wakker skrik oor misdaad in die land”.
Die inbrekers het in September die voordeurslot van die egpaar se huis in Bergview met ’n breekyster oopgedwing. Die huis is goed beveilig met veiligheidshekke. Die twee inbrekers het met net R160, ’n selfoon en ’n paar skoene gevlug. Mnr. Du Toit is beseer toe hy herhaaldelik met ’n mes gesteek is.
Niemand is nog weens daardie aanval in hegtenis geneem nie en ook nie weens die naweek s’n nie. Saterdagaand was daar vier inbrekers wat diefwering gebreek het by ’n venster in die sitkamer.
“Ná die verkragting was sy ’n week in die Limpopo MediClinic in Polokwane. Haar hele liggaam het ingegee. Sy is nou nog meer angsbevange,” het haar man gesê.
Kapt. Debra Bob, Musina-polisiewoordvoerder, het gister gesê dit is onsin dat aanbouings die skuld kry vir die onbeantwoorde telefone, maar kon nie sê wat die werklike rede daarvoor was nie.
Dié historiese dorp se inwoners is geruk deur die aanval op sr.supt. Erika Heunis (36), ’n instrukteur by die polisie-akademie op die dorp.
Volgens ’n bron by die akademie het Heunis gisteroggend soos gebruiklik saam met polisiestudente gaan draf in Mountainrylaan, ’n bekende wandelroete buite die dorp.
“Toe sy ná ’n ruk nie na die akademie teruggekeer het nie, het twee polisiebeamptes ondersoek ingestel,” het ’n bron, wat verkies om anoniem te bly, gesê.
Insp. Wena Theron, ’n polisiewoordvoerder, kon gister nie sê waarom ’n plaaslike span deskundiges nie self die toneel ondersoek het nie. “ ’n Volledige verklaring rakende die voorval sal môreoggend (vanoggend) uitgereik word,” is al wat sy gesê het.
Mnr. Dave Mugglestone, hoof van die Hoërskool Union waar Monique (12) en Chanzelle (13), Heunis se twee dogters, skoolgaan, het gister gesê hy het hoendervleis gekry toe hy van die moord gehoor het.
“Ons is verslae. Haar dood is nie net ’n verlies vir die twee kinders nie, maar ook vir die hele gemeenskap.”